Kriza crkve rezultirala ostavkom bostonskog kardinala, 13/12/02 - 2002-12-13
Nadbiskup bostonski, kardinal Bernard Law, zatražio je od Pape Ivana Pavla Drugog da mu dozvoli da odstupi sa položaja upravitelja nadb
S obzirom na dosadašnju praksu Vatikana da ne prihvata ostavke sveštenika ovako visokog ranga, za medije i javnost je šok predstavljalo saopštenje vatikanskog press ureda da je poglavar katoličke crkve prihvatio i odobrio ostavku kardinala Bernarda Law-a, najviše rangiranog američkog katoličkog sveštenika, uz nadu da će to pomoći jedinstvu crkve u jednom teškom trenutku. U svojoj pismenoj poruci Papi, kardinal Law je zatražio oprost za ono što je, kako kaže, propustio da učini kao dobar sveštenik. Odmah je zvanično reagirala i kardinalova kancelarija u Bostonu. Glasnogovornica Donna Morrissey. Razgovarala sam sa kardinalom Low-om nakratko prije ovog saopštenja, on ovu situaciju, s obzirom na okolnosti, podnosi dosta dobro. Kardinal je, prije svega, duboko zahvalan Svetom Ocu što je prihvatio njegov zahtjev da bude razriješen dužnosti nadbiskupa bostonskog. Njegov zahtjev za tim bio je motiviran željom da učini ono što je najbolje za samu nadbiskupiju. Njegovo duboko ubjedjenje je da ovaj čin može pomoći bostonskoj nadbiskupiji da postigne iscjeljenje, pomirenje i jedinstvo koji joj sad toliko trebaju. Svima onima koji su propatili zbog onoga što je propustio da učini ili što je pogrešno učinio, kardinal se duboko izvinjava i moli oprost od njih. Kardinal Law je cijele godine bio pod pritiskom javnosti da podnese ostavku nakon što su objavljeni dokumenti o osudjenom svešteniku pedofilu Johnu Geoghanu, čija je zlodjela kardinal praktično prikrivao, premještajući ga iz jedne na dužnost u druge župe. Jedna od žrtava Johna Geoghana, Christopher Fulchino, o svemu tome kaže: Postojali su dosijei koji su pokazivali da taj monstrum nije povrijedio samo mene, nego i druge prije mene, a kardinal je to skrivao. Osjećam, da je kardinal samo izišao i rekao da je to nešto loše i da se nešto mora učiniti, da ga je smijenio sa dužnosti i pružio mu ljekarsku pomoć koja mu je trebala - ja sada ne bih sjedio ovdje pred vama i mnogi drugi mladi ljudi ne bi bili povrijedjeni. Evo, za kraj i izjave koju je danas dao javni tužilac savezne države Massachusetts,Thomas Reilly: Kao što ste čuli od Christophera, sramotno je to što širom zemlje postoji na hiljade Christophera. Postojala je jedna utvrdjena šema da se takvi slučajevi prikriju, da ih se drži podalje od organa vlasti, kako ljudi koji su to činili ne bi mogli biti osudjeni. Do ovoga je moglo doći mnogo ranije, mnoge su žrtve mogle biti poštedjene, ali crkva je mnogo više brinula o sebi samoj. Biskup Richard Lennon će upravljati nadbiskupijom do imenovanja novog bostonskog nadbiskupa.